Чарговае пасяджэнне CORLEAP прайшло пад старшынствам старшыні пастаяннай камісіі Савета Рэспублікі Нацыянальнага сходу Беларусі па рэгіянальнай палітыцы і мясцовым самакіраванні Аляксандра Папкова і старшыні Камітэта рэгіёнаў Еўрапейскага саюза Карла-Хайнца Ламберца. У цэнтры ўвагі ўдзельнікаў пасяджэння былі пытанні ролі мясцовых і рэгіянальных уладаў у забеспячэнні энергаэфектыўнасці, а таксама прасоўвання эканамічнага росту і занятасці на мясцовым узроўні. Праблема энергаэфектыўнасці, дарэчы, актуальная цяпер ва ўсім свеце ў частцы зніжэння шкодных выкідаў у атмасферу, павышэння энергетычнай бяспекі дзяржаў, а таксама даступнасці энергіі для спажыўцоў.